**DISPOZIŢIA**

**privind constituirea** **Comisiei de evaluare a ofertelor pentru**

**atribuirea contractului având ca obiect:** **Furnizare dotări în cadrul proiectului „Reducerea Riscului de Infecții Nosocomiale în Spitalul Clinic de Boli Infecțioase”- 5 loturi**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 13982/02.04.2024, elaborat de către Direcția Juridică, prin care se motivează și fundamentează emiterea actului administrativ;

Având în vedere dispozițiile:

* art. 196 - 199 coroborat cu art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile :

* art. 191 alin. (1) lit. c) și alin. (4) lit. a) din O.U.G. nr. 57/2019 privind Codul administrativ cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. a) din Legea nr. 98/2016 privind achiziţiile publice, cu modificările și completările ulterioare;
* art. 126 şi art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e :**

**Art. 1. (1)** Se constituie Comisia de evaluare a ofertelor pentru atribuirea contractului având ca obiect Furnizare dotări în cadrul proiectului „Reducerea Riscului de Infecții Nosocomiale în Spitalul Clinic de Boli Infecțioase” - 5 loturi,în componenţa cuprinsă în **anexa** care face parte integrantă din prezenta dispoziție.

**(2)** Persoana desemnată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele desemnate în calitate de preşedinte de rezervă, respectiv de membri de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Doamna Juliette Măgrădean - Consilier achiziții publice – Serviciul Lucrări și Achiziții Publice - Consiliul Județean Cluj, se numește în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3.** Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Pentru punerea în aplicare a prezentei dispoziții se desemnează Direcția Dezvoltare și Investiții - Serviciul Lucrări și Achiziții Publice.

**Art. 5.** Prezenta dispoziţie se comunică, prin poștă electronică, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**

**Nr. 127 din 3 aprilie 2024**

 **Anexă la**

 **Dispoziția nr. 127/ 3 aprilie 2024**

**Componența** **Comisiei de evaluare a ofertelor pentru**

 **atribuirea contractului având ca obiect:**

**Furnizare dotări în cadrul proiectului „Reducerea Riscului de Infecții Nosocomiale în Spitalul Clinic de Boli Infecțioase” - 5 loturi**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| 1 | Președinte | Alin Mnerțan | Consilier | Direcția Dezvoltare și Investiții/Serviciul Managementul Proiectelor | Președinte cu drept de vot |
| 2 | Membru | Lavinia Botezan | Consilier | Direcția Dezvoltare și Investiții/Serviciul Managementul Proiectelor | Nominalizat în calitate de preşedinte de rezervă |
| 3 | Membru | Juliette Măgrădean | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice Cluj-Napoca | - |
| 4 | Membru  | Bianca Vasile | Inginer | Spitalul Clinic de Boli Infecțioase Cluj-Napoca | - |
| 5 | Membru  | Ionela Teiu | Inginer | Spitalul Clinic de Boli Infecțioase Cluj-Napoca | - |
| 6 | Membru  | Mirela Maria Margareta Flonta | Medic Șef Laborator  | Spitalul Clinic de Boli Infecțioase Cluj-Napoca | - |
| 7 | Membru  | Felicia Dana Pianoschi | Asistent Șef  | Spitalul Clinic de Boli Infecțioase Cluj-Napoca | - |
| 8 | Membru de rezervă | Anca Tarța | Șef Serviciu Administrativ | Spitalul Clinic de Boli Infecțioase Cluj-Napoca | - |
| 9 | Membru de rezervă | Dana Bodi | Consilier  | Direcția Generală Buget, Finanțe, Resurse Umane / Serviciul financiar-contabil  | - |
| 10 | Membru de rezervă | Ștefan Iliescu | Director Executiv | Direcția Juridică | - |
| 11 | Membru de rezervă | Adina Tiuca | Consilier achiziții publice | Direcția Dezvoltare și Investiții/Serviciul Lucrări şi Achiziţii Publice Cluj-Napoca | - |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**